paragraph_text: Na samom brdu Vidikovac nalazi se austrijska utvrda Casoni Vecchi, poznatija pod nazivom Monte Paradiso. Utvrda je jedna od brojnih fortifikacijskih objekata koji čine unutarnji obrambeni prsten grada Pule. Dana 14. kolovoza 1992. u utvrdi je održan prvi Monteparadiso festival, jedan od najdugovječnijih hardcore punk festivala koji je Pulu doveo u središte europskih supkulturnih događanja.